	Tantárgy neve: Európai művészettörténet, kultúrtörténet 1-2
	Kreditértéke: 5x2

	A tantárgy elméleti vagy gyakorlati jellegének mértéke, „képzési karaktere”: 100/0 kredit%

	A tanóra típusa: előadás és óraszáma: heti 2 tanóra, 1. félév: 26 óra; 2. félév 30 óra
nyelve: magyar, angol
Az adott ismeret átadásában alkalmazandó további módok, jellemzők: múzeumlátogatás

	A számonkérés módja: kollokvium
Az ismeretellenőrzésben alkalmazandó további módok: 

	[bookmark: _GoBack]A tantárgy tantervi helye (hányadik félév): Vizuális művész BA képzésen 1. és 2. félév

	Előtanulmányi feltételek: a két félév egymásra épül

	Tantárgy-leírás: az elsajátítandó ismeretanyag tömör, ugyanakkor informáló leírása

	A kurzus az európai és a magyarországi művészettörténet nagy korszakairól, kiemelkedő egyéniségeiről és alkotásairól nyújt művészettörténeti áttekintést a kora középkortól II. világháború időszakáig. A tananyag időrendi felépítését elsősorban a művészet történetisége, az egymásra épülő, illetve egymást opponáló szemléletváltások és stílustendenciák rendszere indokolja. 
A kurzus előadásai az építészet, szobrászat és festészet legfontosabb stílusirányzatait vallástörténeti, kultúrtörténeti megvilágításban tárgyalja, kiemelve az összefügéseket és a párhuzamokat. A középkori, a reneszánsz és a barokk művészet a kiemelkedő alkotók és munkáik mellett a korszakra különösen jellemző fogalmak, mecenatúra, ikonográfiai típusok, témák és műfajok középpontba állításával kerülnek bemutatásra, oly módon, hogy az egyetemes művészettörténettel párhuzamosan tárgyaljuk a magyarországi emlékanyagot. 
Az előadások során a romantika, klasszicizmus, realizmus impresszionizmus, szimbolizmus, posztimpresszionizmus korának és a 20. század első felének képzőművészetét a főbb szellemi, művészeti törekvések, stiláris változások, a művészeti intézményrendszer és a művész társadalmi szerepének átalakulásán keresztül vizsgáljuk néhány jellemző alkotás vagy alkotó tevékenységének bemutatásával. A 19-20. századi magyar művészet főbb stílustörekvéseit, jelentősebb életműveit, elméleti és kultúrtörténeti hátterét nagyobb témacsoportok alapján, az egyetemes képzőművészeti jelenségekkel együtt, azok kölcsönhatásában mutatjuk be.


	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	Kötelező:
· E.H.Gombrich: A művészet története, Budapest, Gondolat, 1978, 3. kiadás ISBN 963-280-669-7
· A művészet története Magyarországon, szerk.: Aradi N., Budapest, 1983, ISBN 963-280-928-9
· Dempsey, A.: A modern művészet története: stílusok, iskolák, mozgalmak, Budapest, Képzőművészeti Kiadó, 2003, ISBN 963-336-917-7

Ajánlott:
· Kép és kereszténység/Image and Christianity, Vizuális médiumok a középkorban/Visual Media in the Middle Ages, szerk.: Bokody P., Pannonhalmi Főapátság, 2014. ISBN 978-963-9053-94-6
· Andrási Gábor – Pataki Gábor – Szücs György – Zwickl András: Magyar képzőművészet a 20. században, Corvina, Budapest, 1999. ISSN 1219-6177

	Azoknak az előírt szakmai kompetenciáknak, kompetencia-elemeknek a felsorolása, amelyek kialakításához a tantárgy jellemzően, érdemben hozzájárul:

	
a) tudása
-   Alapvető ismeretekkel rendelkezik az európai képzőművészet főbb elméleteiről, az építészet, szobrászat és festészet stíluskorszakairól, műfajairól és irányzatairól, a fontosabb alkotásairól.
-   Megérti az alkotói folyamatát segítő, az európai képzőművészeti hagyományokban gyökerező 
     művészettörténeti, művészetelméleti analógiákat.
-  Ismeri az európai összművészeti jelenségek történeti folyamatát, eredményeit. 
-  Átfogó ismerete van a kulturális különbségekből adódó eltérésekről az európai és a magyarországi 
    képzőművészet területén. 
-  Felismeri egy adott alkotói gyakorlat eredetiségét, művészettörténeti jelentőségét.

b)  képességei
· Alapvető képességekkel rendelkezik, melyeket képzőművészeti, alkotói gyakorlata során önállóan alkalmaz, és melyek révén képes az európai képzőművészeti és kultúrtörténeti hagyományokból fakadó konvenciók és kérdésfelvetések azonosítására.
· Tanulmányai során szerzett alapszintű tapasztalataira támaszkodva képes a vizuális művészetek befogadására.

c) attitűd
· Alapvető ismereteire, művészettörténeti tudására támaszkodva kritikai megértéssel viszonyul a kortárs képzőművészeti alkotásokhoz. Ezt a tudását folyamatosan és tudatosan továbbfejleszti. 

d) autonómiája és felelőssége
· Szakmai orientációja kialakult; kultúrkörének és az európai művészettörténeti tradíciónak ötvözetéből önálló eszmeiségű vizuális műveket alkot. 
· Felelősen vesz részt a felnövekvő generáció vizuális kultúrájának alakításában. 


	Tantárgy felelőse: dr. habil. Fehér Ildikó Ph.D.

	Tantárgy oktatásába bevont oktató(k): Dr. Bojtos Anikó, Dr. Huth Júliusz, Dr. Gucsa Magdolna, Salamon Gáspár Ph.D, Dr. habil Sturcz János PhD

	A tantárgy rövidített címe: -

	Tantárgykódja: MŰT-EMKT01-02, MŰT-EMKT01-02-23-C

	Felelős tanszéke: Művészettörténet Tanszék

	Képzési idő szemeszterekben: 2 szemeszter

	Tanórák száma összesen: 56 tanóra

	Tanulmányi követelmények: 

	Oktatási módszerek: előadás és vetítés

	Javasolt tanulási módszerek: aktív órai részvétel, az oktatóval való rendszeres kommunikáció

	A hallgató egyéni munkával megoldandó feladatainak száma: -

	Felhasználható fontosabb technikai és egyéb segédeszközök: projektor/kivetítő

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): 25 fő



